CCP ปัดไม่มีเอี่ยวดีลฉาว GL
CCP ยืนยันไม่มีเอี่ยวดีลซื้อหุ้น Commercial Credit and Finance PLC (CCF) ของ GL อย่างแน่นอน 
9 มี.ค. 2560

ผู้สื่อข่าวรายงานว่า บริษัท ผลิตภัณฑ์คอนกรีตชลบุรี จำกัด (มหาชน) หรือ CCP ชี้แจงว่าตามที่มีข่าวในหน้าหนึ่งหนังสือพิมพ์เกี่ยวกับกรณีที่บริษัท กรุ๊ปลีส จำกัด (มหาชน) หรือ GL ได้เข้าซื้อหุ้น Commercial Credit and Finance PLC บริษัทจดทะเบียนในตลาดหลักทรัพย์ประเทศศรีลังกาแห่งหนึ่ง โดยในเนื้อข่าวมีความคลาดเคลื่อนจากชื่อย่อ CCF เป็น CCP นั้น ส่งผลให้เกิดความเข้าใจผิดว่าเป็นการทำรายการของบริษัทกับ GL ทั้งนี้บริษัทขอยืนยันว่าไม่มีส่วนเกี่ยวข้องกับประเด็นการเข้าซื้อหุ้นดังกล่าว และบริษัทไม่ได้มีการเข้าไปลงทุนใดๆ เลยกับทาง GL
อนึ่ง Commercial Credit and Finance PLC นั้น ใช้ชื่อย่อว่า CCF ไม่ได้มีส่วนเกี่ยวข้องกับทาง CCP แต่อย่างใด